Mən (Aşıq Valeh)
Nəzərdən salmayın, camaat, məni,
Həqiqət mülkündə bir baharam mən.
Nə alim dostuyam, nə də zəmanə,
Mərhəmət soltanlı bir diyaram mən.

Bilmək istəsəniz işin düzünü,
Məndə taparsınız haqqın sözünü,
Lə`nət yuyar mollaların izini,
Xilqət hesabında bir çaharam mən.

Hansı hökm gəlib - insan ağlasın,
Çahar fəsil başa qara bağlasın.
Fəryad etsin, sinəsini dağlasın,
Hər yuxu mə`nasın düz yozanam mən.

Aşıq Valeh sənətinin bazıdı,
Həqiqət mülkünün bahar-yazıdı,
Bilikdə molladı, həm də qazıdı,
Anlayış süfrəli bir naharam mən.

Qoşmalar